Държавен вестник, бр. 39, 2015 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  39
силата на произтичащите от Договора за функ­
циониране на Европейския съюз задължения, 
които с ратифицирането му държавите членки 
са поели, казва Съдът на Европейския съюз, 
те са длъжни да не възпрепятстват присъщото 
на регламентите непосредствено действие, 
като се има предвид, че стриктното спазване 
на това задължение е абсолютно необходимо 
условие за едновременното и еднакво прила­
гане на регламентите в целия Съюз.“ (реше­
ние Variola, 37/73, ECLI:EU:C:1973:101, т. 10, 
решение Al-Aqsa, ECLI: ECLI:EU:C:2012:711, 
т. 87). „Държавите членки не могат да приемат 
акт, с който ще прикрият от правните субек­
ти общностния характер на правна норма и 
произтичащите от нея последици“ (решение 
Variola, ECLI:EU:C:1973:101, т. 11, решение Al-
Aqsa, ECLI: ECLI:EU:C:2012:711, т. 87). 
За да се прецени регламентира ли ос­
порената Наредба правоотношения, които 
са уредени от регламенти на Европейския 
съюз, е необходимо да се направи анализ на 
съдържанието на разпоредбите на Наредбата.
Какво показва анализът на релевантната 
нормативна уредба на Европейския съюз и 
съдържанието на Наредбата?
Съгласно чл. 38 ДФЕС Съюзът определя и 
прилага обща политика в областта на селското 
стопанство. Една от целите на общата политика 
е стабилизирането на пазарите – чл. 39, § 1, 
буква „в“ ДФЕС. За постигането на тази цел 
Европейският съюз е създал обща организация 
на селскостопанските пазари. 
Регламентацията на общата организация 
на пазара на мляко и млечни продукти 
е предмет на уреждане с Регламент (ЕО) 
№ 1234/2007 г. Членове 65 – 83 дефинират 
релевантните понятия и дейности по произ­
водство на мляко и млечни продукти, в т.ч. 
правилата за национални и регионални квоти, 
чл. 85 и сл. уреждат процедурните правила 
за квотите за производство на мляко и млеч­
ни продукти, чл. 99 – 101 уреждат помощта 
в сектора на мляко и млечни продукти. 
Регламентът установява количествените и 
качествените квоти на държавите членки за 
мляко и млечни продукти. Съгласно чл. 114 
от Регламент (ЕО) № 1234/2007 хранителни 
продукти, предназначени за консумация от 
човека, могат да се предлагат на пазара като 
мляко и млечни продукти само ако отговарят 
на определенията и наименованията, уста­
новени в приложения ХІІ и ХІІІ. 
Приложение ХІІ дефинира определения и 
наименования на мляко и млечни продукти, 
посочени в чл. 114, § 1. Приложение ХІІІ 
урежда дефинициите и условията за предла­
гане на пазара на мляко, предназначено за 
консумация от човека, посочено в чл. 114, 
§ 2. Съгласно т. VІ Приложение ХІІІ „Пред­
лагане на пазара на мляко, предназначено 
за консумация от човека, посочено в чл. 114, 
§ 2“ държавите членки, без да се засягат 
специфичните разпоредби, които Комисията 
може да приеме в съответствие с чл. 194 от 
регламента, предприемат всички подходящи 
мерки за наблюдение на прилагането на ре­
гламента, за санкциониране на нарушенията, 
предотвратяване и наказване на измамите. 
Мерките се съобщават на Комисията през 
месеца, следващ тяхното приемане. Член 
115 и приложение ХV от Регламент (ЕО) 
№ 1234/2007 дефинират пазарните стандарти 
за мазнините, в т.ч. млечните мазнини.
Приложение ХV „Маркетингови стандарти, 
които се прилагат към мазнини за мазане, 
посочени в чл. 115“, т. ІV допуска национал­
ни разпоредби, които постановяват различно 
ниво на качество, като държавите членки га­
рантират, че продуктите на другите държави 
членки, които отговарят на постановените с 
въпросните разпоредби критерии, могат при 
недискриминационни условия да използват 
термините, които по силата на същите разпо­
редби указват съответствие на тези критерии.
Регламент (ЕО) № 852/2004 установява 
общи правила за оператори на предприятия за 
храни по отношение на хигиената на храните. 
Съгласно чл. 1, § 3 държавите членки приемат 
в рамките на националното си законодателство 
само правила, регулиращи дейностите по § 2, 
буква „в“, т.е. дейности по директна достав­
ка от производителя на малки количества 
първични продукти до крайния потребител 
или до местни обекти за търговия на дребно, 
директно снабдяващи крайния потребител. 
Регламентът дефинира относими понятия, в 
т.ч. „преработка“, „непреработени продукти“ 
и „преработени продукти“ – чл. 2, § 1, букви 
„м“, „н“, „о“. Регламентът – чл. 8, установява 
изискванията към разработването на наци­
онални насоки за добра практика. В чл. 13 
„Изменение и адаптиране на Приложение 
І и ІІ“ регламентът установява, че „Без да 
застрашава постигането на целите на насто­
ящия регламент, държавите членки могат да 
приемат в съответствие с параграфи 4 – 7 на 
настоящия член национални мерки, които 
адаптират изискванията, определени в Прило­
жение ІІ“. В разпоредбата е уредена процедура 
по нотификация на Комисията и на държавите 
членки за приемането на тези мерки.
Регламент № 853/2004 г. определя специ­
фичните правила за хигиената на храните от 
животински произход за предприятията за 
хранителни продукти, като допълва правилата, 
предвидени с Регламент (ЕО) № 852/2004 г. 
Съгласно чл. 1, § 4 държавите членки създа­
ват в съответствие с националното си зако­
нодателство правила, които регулират само 
дейностите и лицата по § 3, букви „в“, „г“ и 
„д“, т.е. директна доставка от производител 
на малки количества на първични продукти 
на крайни потребители или местни обекти 
за търговия на дребно, в т.ч. месо от птици,